 Katika mechi hiyo iliyokuwa ya vuta nikuvute, Azam ndio iliyokuwa ya kwanza kuandika bao la kuongoza likifungwa na mshambuliaji wake John Bocco katika dakika ya 38.Bocco aliyekuwa majeruhi muda mrefu alifunga bao hilo baada ya kuunganisha krosi ya mchezaji mpya wa timu hiyo, Brian Majegwa. Kipindi chote cha kwanza timu hizo zilicheza kwa kushambuliana kwa zamu huku KCCA ikipoteza nafasi mbili za wazi.KCCA walisawazisha bao hilo katika dakika ya 49 likifungwa na William Wasori kwa shuti la umbali wa mita 30. Dakika chache baadaye, Azam walipata bao la pili likifungwa na Salum Abubakar aliyetumia vema mpira wa kona wa Majengwa tena.Wakidhani kwamba mechi itaisha kwa matokeo hayo, Azam walijikuta wakigawana pointi baada ya KCCA kusawazisha bao hilo katika dakika ya 73 ambapo mpira wa adhabu ndogo uliopigwa na Masiko Tom ulikwenda moja kwa moja golini na kumzidi nguvu mlinda mlango wa Azam, Mwadini Ally aliyeuruhusu mpira kutikisa nyavu.